Diari Oficial de la Generalitat Valenciana


Sumari del DOGV 9048, del 25-03-2021 (2021/2609)

Notificació de la sentència dictada en el judici de família. Guarda, custòdia o aliments de fills menors no matrimonials no consensuats , número 1459/2017.
-----------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2609


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el judici de família. Guarda, custòdia o aliments de fills menors no matrimonials no consensuats , número 1459/2017. [2021/2609]  
En el procediment de família, guarda, custòdia o aliments de fills menors no matrimonials no consensuats 1459/2017 contra Nicolae Stepanescu, s'ha dictat la sentència que, literalment, és com segueix:  
  
  
«Dispositiva  
Estime la demanda plantejada per María \*\*\*\*\*\* contra Nicolae Stepanescu i ordene les mesures definitives que hauran de regir entre tots dos en relació amb el seu fill \*\*\*\*\* i que seran les següents:  
  
1r. La pàtria potestat del menor \*\*\*\*\*\* serà conjunta entre els dos progenitors, però serà exercida de manera exclusiva per la seua mare, María \*\*\*\*\*\*, atés que el menor conviu exclusivament amb la seua progenitora i no ha tingut a penes contacte amb el seu pare i, a més, és la seua mare qui s'encarrega i cuida d'ell; de conformitat amb el que es disposa en l'article 156 del Codi Civil, només ella podrà efectuar qualsevol mena de tràmit administratiu.  
2n. La guàrdia i custòdia del menor \*\*\*\*\*\* s'atorga a la mare, María \*\*\*\*\*\*, atés que és aquesta amb qui resideix des que va nàixer.  
3r. Respecte del règim de visites entre el menor i el seu progenitor, com s'ha raonat més amunt, atés que no hi ha cap contacte entre tots dos, pertoca suspendre el règim de visites, sense perjudici que, si el progenitor ho sol·licita, i analitzades, en el seu moment, les circumstàncies concurrents, se n'acorde un en el procediment corresponent.  
  
4t. S'estableix una pensió d'aliments de 250 euros mensuals a càrrec del pare i a favor del fill que hauran d'ingressar-se en el compte que, a aquest efecte, designe la mare els cinc primers dies de cada mes, per mesos anticipats; aquesta quantitat s'actualitzarà anualment d'acord amb l'índex de preus de consum que publique l'Institut Nacional d'Estadística o l'organisme que el substituïsca. Igualment, les despeses extraordinàries del fill hauran de sufragar-se al 50 % entre els dos progenitors.  
Tot això, sense fer una condemna especial a les costes d'aquest procediment.  
Aquesta és la meua sentència, que, de conformitat amb el que es disposa en els articles 265 i 266 de la Llei orgànica del Poder Judicial, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar en aquest jutjat un recurs d'apel·lació, dins del termini de 20 dies comptador a partir de la notificació, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander (disposició addicional 15a de l'LO 1/2009). Ho pronuncie, mane i signe.»  
  
Publicació: la sentència anterior ha sigut llegida i publicada per la magistrada jutgessa que la va dictar, en forma legal, i en el dia de la seua data. En done fe.  
I, atés que es desconeix el parador del demandat, Nicolae Stepanescu, expedisc aquest edicte perquè li valga de notificació en deguda forma.  
  
Gandia, 6 de març de 2019.- El lletrat de l'Administració de justícia: Vicente Miñana Llorens.